OpenLLM-France/wikimedia huggingface dataset:
# Set I.a

Seth Aaqen edo Set I.a, Egiptoko XIII. dinastiako faraoi bat izan zen. Bere erregealdia, K.a. 1709, K.a. 1740 edo K.a. 1749an izan zen. Turineko Errege Kanonaren arabera, dinastia honetako hamargarren faraoia izan zen.
Gobernari hau, Turineko Errege Kanonaren zati batean baino ez da aipatzen ib...Seth "Sethen...bihotza" bezala, VI 23 erregistroan. Bere izena, Medamudeko inskripzio batzuetan eta Abidoseko estela batean ere agertzen da.
Intef IV.ari emandako estatua baten oinarrian izena inskribatuta duen erregea izan daiteke, Intefen tituluen ondoren.
Jürgen von Beckerathen arabera, Set I.ak, izen bezala, Aaqen zuen "Animalia ausarta (Seth)", Menfiseko apaisen zerrenda batean grabatua dagoen bezala.
Interes handikoa da Seth jainkoaren izena faraoi honen titulaturan agertzea, Hiksoen nagusitasunaren garaian garrantzi handia izango duen jainkoa, nortzukin, ziuraski, Set I.a bizi izan zen.

## Bibliografia

* Franke, Detlef Altägyptische Verwandtschaftsbezeichnungen im mittleren Reich 1983 ISBN 3-921598-13-3 Ed. Borg
* Ryholt, Kim The Political Situation in Egypt During the Second Intermediate Period 1997 ISBN 87-7289-421-0 Ed. Museum Tusculanum Press
* von Beckerath, Jürgen Untersuchungen zur politischen Geschichte der zweiten Zwischenzeit in Ägypten, pp. 53–54 1964 ISBN 3-87030-059-0 Ed. J.J. Augustin
* Schneider, Thomas Lexikon der Pharaonen 2002 Ed. Albatros}}
* Datuak: Q712524
* Multimedia: Seth Meribre / Q712524
# Set (mitologia)

Antzinako Egiptoko mitologian, Set (edo Seth) basamortuaren, ekaitzen eta kanpotarren jainkoa zen. Mitologia berantiarrean, iluntasunaren eta kaosaren jainkoa ere izan zen. Izen grekoa Σήθ da, Sēth. Antzinako Egiptoko hizkuntzan, Suty, Sutej, Setesh edo Seteh.
Egiptoko artean, Setek animalia-itxura du. Mutur makurra du, belarri errektangeluarrak eta goranzko isatsa; edo, bestela, giza itxura du baina animalia-burua.
Egiptoko mitologian, Set usurpatzaile gisa deskribatzen da, bere anaia Osiris hil eta mutilatu baitzuen. Osirisen emazteak, Isisek, Osirisen gorpua hartu eta baltsamatu egin zuen. Osirisen semeak, Horusek, aitaren hilketa mendekatu nahi zuen, eta Seten kontra borrokatu zen. Osirisen hilketa eta Horusen eta Seten arteko borroka oso gai erabilia da Egiptoko mitologian.
Hondar-ekaitzen sortzailetzat jo zuten, basamortuko jainkoa baitzen, eta, ondorioz, karabanen babesletzat ere bazuten. Basamortuko klima hain gogorra izanda, Set oso jainko ahaltsutzat zuten. Osirisen antitesitzat hartzen da, baina Seten ekintza batzuk haren izaerari eta indarrari egozten zaizkio, eta ez haren berezko gaiztotasunari. Hala, bekaizkeriaz hil zuen Osiris anaia, ondasunen banaketan Seti basamortua egokitu baitzitzaion, eta Osirisi, berriz, Niloren eskualde emankorra.
Hasieran, Eguzkia lapurtu izana eta gaua ekarri izana egozten bazioten ere, II. dinastiaren amaieran faraoiaren babesletzat jo zen.
Haren izena eraman zuten faraoi batzuek, hala nola Seti I.ak (Ramses II.aren aita), Seti II.ak eta Sethnajt-ek.

## Kanpo estekak

* Datuak: Q131795
* Multimedia: Seth / Q131795
# Seui

Seui Ogliastrako (Sardinia, Italia) udalerria da.

## Kanpo estekak

* Datuak: Q340609
* Multimedia: Seui / Q340609
# Seukendorf

Seukendorf Alemaniako udalerria da. Bavariako estatuan kokatuta dago, [[Fürth (barrutia)|Fürth]] barrutian. 2014an 3.091 biztanle zituen 8,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q383134
* Multimedia: Seukendorf / Q383134
# Seulgi

Kang Seul-gi (koreeraz: 강슬; hanja: 康瑟琪; Ansan, 1994ko otsailaren 10), Seulgi izenarekin ezaguna, Hego Koreako abeslari eta dantzaria da. Zazpi urteko trebatzearen ostean Red Velvet taldean debutatu zuen, SM Entertainment enpresarekin. Taldeak Got the Beat proiektua sortu zuen 2022an. Urte horretan bertan 28 Reasons bakarkako lana ere sortu zuen.

## Kanpo estekak

* Datuak: Q15934116
* Multimedia: Seulgi / Q15934116
# Sierra Vista Southeast (Arizona)

Sierra Vista Southeast Ameriketako Estatu Batuetako erroldak esleitutako leku bat da. Cochise konderrian dago, Arizona estatuan. 14.428 biztanle ditu, 287,191703 kilometro koadroko azaleran banatuta.

## Ikus, gainera

* Cochise konderria

## Kanpo estekak

* Datuak: Q239068
* Multimedia: Sierra Vista Southeast, Arizona / Q239068
# Sierra de Albarracín

Sierra de Albarracín (euskaraz: «Albarracíngo mendilerroa») Aragoiko eskualdea da, Teruelgo probintziako hego-mendebaldean kokatuta.
* Hiriburua: Albarracín
* Azalera: 1.414 km²
* Biztanleria: 5.041 biztanle (2007)
* Biztanle dentsitatea: 3,6 biz/km²

## Geografia

Iberiar mendilerroan kokatuta, eskualdea menditsua da oso. Izan ere, mendilerroaren zati bat osatzen du. Bere mendiak ibai nagusi askoen iturria dira.

## Kanpo estekak

* (Gaztelaniaz)Webgune ofiziala
* Datuak: Q569291
* Multimedia: Comarca de la Sierra de Albarracín / Q569291
# Sierra Suroeste

Sierra Suroeste Extremadurako eskualdea da, Badajoz probintzian. 1528 km²-ko azalera eta 33.000 biztanle ditu. Eskualdeko burua Jerez de los Caballeros da.

## Udalerriak

* Jerez de los Caballeros
* Higuera la Real
* Oliva de la Frontera
* Fregenal de la Sierra
* Salvaleón
* Salvatierra de los Barros
* Valencia de Mombuey
* Valle de Matamoros
* Valle de Santa Ana
* Zahínos

## Kanpo estekak

* Datuak: Q2476656
* Multimedia: Sierra Suroeste / Q2476656
# Sierra Vista (Arizona)

Sierra Vista Arizonako hiri bat da. Cochise konderrian kokatua dago. 2010ean 43.888 biztanle zituen, 395,1 kilometro koadrotan banatuta.

## Ikus, gainera

* Cochise konderria

## Kanpo estekak

* Datuak: Q79891
* Multimedia: Sierra Vista, Arizona / Q79891
# Sierra Nevadako Parke Nazionala

Sierra Nevadako Parke Nazionala (gaztelaniaz: Parque nacional de Sierra Nevada) Espainiako Granada eta Almeríako probintzietan dagoen parke nazionala da, 1999an hala izendatua.
Sierra Nevada mendigunean kokaturik, 60 landare endemikoz gain, piriniotar basahuntzak, azkonarrak edo basakatuak ere baditu.

## Kanpo estekak

* Webgune ofiziala
* Datuak: Q1969050
* Multimedia: Sierra Nevada National and Natural Park / Q1969050
# Sierra Txikita

Sierra Txikita, Nafarroan topa dezakegun mendia da.
Ioar erraldoitik hasita, Kodesko mendilerroak adar bat bidaltzen du mendebalderantz. Adar hau erliebe leunagokoa da, eta altuera ere mendilerroko gain nagusiak baino askoz ere altuera apalagokoa.

## Kanpo estekak

Sierra Txikita, http://www.euskal-herria.org/.
# Sierra de Luna

Sierra de Luna Zaragozako probintziako udalerria da, Aragoin, Espainia. 2008an 277 biztanle zituen 43,9 kilometro koadroko azaleran. Cinco Villas eskualdean dago.

## Kanpo estekak

* Datuak: Q1650382
* Multimedia: Sierra de Luna / Q1650382
# Sierra Village (Kalifornia)

Sierra Village Ameriketako Estatu Batuetako erroldak esleitutako leku bat da. Tuolumne konderrian dago, Kalifornia estatuan. 411 biztanle ditu, 6,549357 kilometro koadroko azaleran banatuta.

## Ikus, gainera

* Tuolumne konderria

## Kanpo estekak

* Datuak: Q6645369
# Sierra de Francia

Sierra de Francia ("Frantziako mendilerroa" euskaraz) Salamancako probintziako hegoaldean dagoen eskualdea da.

## Geografia

Eskualde honetan izen bereko mendigunea dago, Erdialdeko Mendigunearen zati bat dena. Gertuko Béjarreko mendilerroarekin batera UNESCOk Biosfera Erreserba izendatua izan zen.
Hona hemen mendilerroaren mendi nagusiak:
* Peña de Francia (1723 m.)
* La Hastiala (1.735 m.)
* Mesa del Francés (1.638 m.)
* Pico Robledo (1.614 m.)
Eskualdea ibai batzuk zeharkatua da, tartean Francia ibaia edo Alagón ibaia.

## Herriak

Eskualdearen herriak: Monsagro, El Maíllo, Serradilla del Arroyo, La Alberca, El Cabaco, Nava de Francia, Mogarraz, Herguijuela de la Sierra, Monforte de la Sierra, Madroñal, Cepeda, Villanueva del Conde, Miranda del Castañar, Sotoserrano, Las Casas del Conde, Garcibuey, San Miguel de Robledo, Sequeros, Sotoserrano, Valero eta San Martín del Castañar.

## Kanpo estekak

* Datuak: Q777862
* Multimedia: Sierra de Francia / Q777862
* ↑ https://www.boe.es/boe/dias/2009/01/17/pdfs/BOE-A-2009-815.pdf
* ↑ https://web.archive.org/web/20210831090532/http://www.laalberca.com/pdf/Folleto_Sierra_de_Francia.pdf
# Sierra de Fuentes

Sierra de Fuentes Cáceresko probintziako udalerria da. Cácerestik 15 kilometrora dago. 2008ko erroldaren arabera 2.022 biztanle zituen 25 km²-ko azaleran.

## Kanpo estekak

* Datuak: Q1628461
* Multimedia: Sierra de Fuentes / Q1628461
# 2013ko Bermeoko sutea

2013ko Bermeoko sutea 2013ko apirilaren 11ko goizeko lauretan Bermeoko alde zaharrean piztutako sutea da.
Sua inor bizi ez zen Nardiz'tar Jon kaleko eraikin batean hasi eta hego haize gogorrak eraginda berehala zabaldu zen inguruko eraikinetara. Inguruko eraikin gehienek egurrezko egitura izanda, minutu gutxitan behera erori ziren
Suak guztira hiru eraikin eraitsi eta beste bostetan kalte material handiak eragin zituen, tartean Bermeoko udaletxeko fatxadetako bat kaltetuz.
22 bat lagunek etxea galdu zuten, eta kaltedunentzat laguntzak iragarri zituen lehendakariak eta Bermeoko udalak.
Azken urteetan Euskal Herrian izandako suterik larrienetakoa izan zen.

## Suteak kaltetutako eraikinak

* Nardiz'tar Jon kaleko 1. ataritik 29. atarira
* Erremedio kaleko 16. ataritik 26. atarira
* Nekazari kaleko 1. 3. eta 5. atariak
* Intsausti kaleko 1. ataritik 11. atarira

## Erreferentziak

* ↑ http://www.eitb.eus/multimedia/images/2013/04/11/1092218/bermeo_sutea5_egunez_efe_foto960.jpg Suak eraitsitako Nardiz'tar Jon kaleko eraikinak
* ↑ http://www.eitb.eus/eu/albisteak/gizartea/osoa/1309742/sutea-bermeon--dozenaka-pertsona-ebakuatu-dituzte-alde-zaharrean/ 70 lagun etxetik kanpo Bermeon, azken urteotako suterik larrienean Eitb.com webguneko albistea
* ↑ http://www.berria.info/albisteak/78114/bizkaian_azken_urteetan_jazotako_suterik_handiena_da_bermeokoa.htm%5B%5D "Bizkaian azken urteetan jazotako suterik handiena" da Bermeokoa
* ↑ https://maps.google.es/maps/ms?msid=215917963666568850953.0004da154a3fedfd3deda&msa=0&ll=43.42021,-2.723161&spn=0.001381,0.002441 Google maps

## Kanpo estekak

* Suteari buruzko bideoa youtube.com webgunean.
* Albistea Naiz.info webgunean.
* Albistea Deia egunkariaren webgunean.
* Datuak: Q12252652
# 2012ko urriko ikasle protestak Espainian

2012ko urriko ikasle protestak Espainian 2012 urteko urrian Espainian deitutako protestak eta ikasle eta gurasoen grebak izan ziren, Alderdi Popularreko gobernuak hezkuntzan egindako murrizketen eta politiken aurka. Urriaren 11an espainiar estatuko ikasle kolektibo nazionalak (Ikasle Abertzaleak, Hego Euskal Herrian) greba eta borroka eguna burutu zuten. Urriaren 16, 17 eta 18an, berriz, Sindicato de Estudiantes ikasle erakunde estatalak grebarako deia egin zuen hezkuntzan eta urriaren 18an gurasoen elkarteen CEAPA erakundearen atxikimendua izan zuen. Valentzian istilu larriak izan ziren eta Méridan salestarren ikastetxe batera sartutako piketeen atxiloketak izan ziren.

## Erreferentziak

* ↑ (Asturieraz) Manifiestu 11x12, www.darreu.org, 2012-10-24an kontsultatua.

## Kanpo estekak

* Datuak: Q12252650
* Multimedia: 2012 October Spanish student protests / Q12252650
# 2013ko Andaluziako Itzulia

2013ko Andaluziako Itzulia :
| Datu orokorrak ||
| Lasterketa | 59. Andaluziako Itzulia |
| Txapelketa | 2013 UCI Europe Tour |
| Datak | otsailak 17 – 2013.eko otsailak 20 |
| Luzera | 543,3 km |
| Herrialdea | Espainia |
| Irteera-lekua | San Fernando |
| Helduera-lekua | Rincón de la Victoria |
| Emaitzak ||
| Txapelduna | Alejandro Valverde (Movistar Team) |
| Txapeldunordea | Jurgen van den Broeck (Lotto-Belisol) |
| Hirugarrena | Bauke Mollema (Blanco) |
| Puntukako sailkapena | Alejandro Valverde (Movistar Team) |
| Eskalatzailerik onena | Tom Dumoulin (Argos-Shimano) |
| Etapa hegalariak | Lluís Mas (Burgos BH-Castilla y León) |
| konbinatuan onena | Jurgen van den Broeck (Lotto-Belisol) |
| Talderik onena | Movistar Team |
| ◀2012 | 2014▶ |
| Dokumentazioa ||
2013ko Andaluziako Itzulia txirrindularitza itzuli honen 59. edizioa izan zen. 2013ko otsailak 17 eta 20 artean ospatu zen, sarrerako bat eta 3 etapatan banatutako 543,3 kilometroko ibilbidea eginez.

## Etapak

| Etapa | Data | Ibilbidea | km | Garailea | Liderra |
| Sarrerakoa | Otsailaren 17 | San Fernando-San Fernando | 6 (banakako erlojupekoa) | Alejandro Valverde | Alejandro Valverde |
| 1 | Otsailaren 18 | San Fernando-Ubrique | 163,9 | Jonathan Hivert | Alejandro Valverde |
| 2 | Otsailaren 19 | Trebujena-Montilla | 190,7 | Jonathan Hivert | Alejandro Valverde |
| 3 | Otsailaren 20 | Lucena-Rincón de la Victoria | 182,7 | Alejandro Valverde | Alejandro Valverde |

## Sailkapen orokorra

| # | Txirrindularia | Taldea | Denbora |
| | Alejandro Valverde | Movistar | 13 o 47 min 27 s |
| 2 | Jurgen van den Broeck | Lotto Belisol | + 7 s |
| 3 | Bauke Mollema | Blanco | + 11 s |
| 4 | Simon Špilak | Katusha | + 12 s |
| 5 | Bart De Clercq | Lotto Belisol | + 17 s |
| 6 | Jakob Fuglsang | Astana | + 19 s |
| 7 | Nairo Quintana | Movistar | + 24 s |
| 8 | Sander Armée | Topsport Vlaanderen-Baloise | + 30 s |
| 9 | Davide Rebellin | CCC Polsat Polkowice | + 30 s |
| 10 | Dani Navarro | Cofidis, Solutions Crédits | + 38 s |

## Kanpo estekak

* Datuak: Q3388236
# 2013 Tucapel

2013 Tucapel asteroide gerrikoan aurkitutako 2013. asteroidearen izena da. 1971ko urriak 22an aurkitu zuten Carlos Torresek eta J. Petitek Cerro el Robleko behatoki astronomikotik. Bere behin-behineko izendapen zientifikoa 1971 UH4 zen. Bere izena Tucapelgo guduarengatik jaso du.

## Kanpo estekak

* Datuak: Q844962
# 2012ko urtarrilaren 7ko manifestazioa

2012ko urtarrilaren 7an hamar milaka lagun manifestatu ziren Bilboko erdigunean Egin Dezagun Bidea plataformak deituta, euskal preso eta iheslarien alde.
Euskal Herrian inoiz egin den manifestaldirik handienatarikoa izan zen, gutxi gorabehera 110.000 lagun bildu zirelako. Manifestazioaren leloa kolosala izango da izan zen, gainera "#kolosala" hitza trending topic izan zen Twitterren Espainiar Estatuan.

## Deialdia

Egin Dezagun Bidea plataformak antolatu zuen manifestazioa Espainia eta Frantziako estatuetako gobernuei euskal preso eta iheslarien «oinarrizko eskubideak» betetzeko. Egungo kartzela-politika eta presoen dispertsioa eskatu zuten.
Espainiako Auzitegi Nazionalak manifestazioa baimendu zuen, baina Ertzaintzari manifestazioa desegiteko agindua eman zion Fernando Grande-Marlaska epaileak eta Herrizaingo Sailak presoen argazkiak erakusten baziren edo ETAren aldeko oihuak eginez gero.
Manifestazioa Bilboko erdigunean burutu zen, La Casillatik udaletxeraino. Manifestaldia igaro zeneko kale guztiak jendez gainezka zeuden, eta manifestatzaileek inguruko kaleeak ere erabat bete zituzten.

## Atxikipenak
### Presoen senideak

* Etxerat

### Politika

* Ezker abertzalea
* Aralar
* Alternatiba
* Eusko Alkartasuna
* Abertzaleen Batasuna

### Sindikatuak

* LAB
* ELA
* EHNE
* ESK
* STEE-EILAS

### Gizarte mugimenduak

* Ikasle Abertzaleak
* ESAIT

### Atzerritik

* Argentinako Alderdi Komunista
* Breizhistance
* Coordinadora Simón Bolívar
* ERC
* SI

### Jende ospetsua

* Willy Toledo
* Anje Duhalde
* Kepa Junkera
* Aimar Olaizola
* Fermin Muguruza
* Toti Martinez de Lezea

## Oihartzuna komunikabideetan

* Bilbok gainezka egin du, bi gobernuei gaurko espetxe politikaren bukaera eskatzeko, Berria, Euskal Herria
* Españoles marcharon por acercamiento de presos de ETA, El Espectador, Kolonbia
* Multitudinària manifestació a Bilbao per obrir el camí de retorn dels presos d'ETA, 3/24 Notícies, Katalunia
* Miles de personas marchan en Bilbao en "defensa de los derechos de los presos", El País, Espainia
* Miles de personas marchan en Bilbao para defender derechos de presos de ETA, Univisión, Ameriketako Estatu Batuak
* Protesters march for ETA prisoners in north Spain, Seattle Post Intelligencer, Ameriketako Estatu Batuak
* Espagne: première marche pour les prisonniers basques depuis le retour de la droite, Libération, Frantzia
* Basken demonstrieren für Rückführung von ETA-Häftlingen, Net Tribune, Alemania
* Thousands protest over treatment of Basque prisoners, Euronews, Europa

## Erreferentziak

* 1 2 3 Gara (Noiz kontsultatua: 2012-1-8).
* ↑ Una multitud "colosal" pide en Bilbo "respeto a los derechos más elementales" de presos y exiliados. Gara (Noiz kontsultatua: 2012-1-7).
* ↑ 'Hemos marcado un hito'. El Mundo (Noiz kontsultatua: 2012-1-7).
* ↑ La Ertzaintza disolverá la manifestación a favor de los presos si se exhiben sus fotos. El Correo (Noiz kontsultatua: 2012-1-8).

## Kanpo estekak

* Manifestazioaren irudi galeria
* Datuak: Q12252649
# 2127 Tanya

2127 Tanya asteroide gerrikoan aurkitutako 2127. asteroidearen izena da. 1971ko maiatzak 29an aurkitu zuen Tamara Smirnovak Nauchnyjetik. Bere behin-behineko izendapen zientifikoa 1971 KB1 zen. Ondoren izena Tanya Savitxeva (1930-1944), Bigarren Mundu Gerran, Leningradeko setioan egunerokoa idatzi zuen sobietar nerabea omentzeko ezarri zioten.

## Kanpo estekak

* Datuak: Q48411
* Multimedia: 2127 Tanya / Q48411
# 2125 Karl-Ontjes

2125 Karl-Ontjes asteroide gerrikoan aurkitutako 2125. asteroidearen izena da. 1960ko irailak 24an aurkitu zuten Cornelis Johannes van Houtenek, Ingrid van Houten-Groeneveldek eta Tom Gehrelsek Palomar Behatokitik. Bere behin-behineko izendapen zientifikoa 2005 P-L zen. Bere izena Karl-Ontjes Groeneveld alemaniar fisikariagatik jasotzen du.

## Kanpo estekak

* Datuak: Q147669
# 2129 Cosicosi

2129 Cosicosi asteroide gerrikoan aurkitutako 2129. asteroidearen izena da. 1973ko irailak 27an aurkitu zuen Paul Wild suitzar astronomoak Zimmerwaldetik. Bere behin-behineko izendapen zientifikoa 1973 SJ zen. Bere izena indiferentea esan nahi duen cosicosi italierazko hitzagatik jasotzen du.

## Kanpo estekak

* Datuak: Q147687
# 212 Medea

212 Medea, asteroide gerrikoan aurkitutako 212. asteroidearen izena da. 1880ko otsailak 6an aurkitu zuen Johann Palisak Pulako behatokitik.
Bere izena, greziar mitologiako Medea izeneko pertsonaiagatik jasotzen du, Jason eta argonauten istorioarekin lotuta dagoen pertsonaia.

## Kanpo estekak

* Datuak: Q147672
* Multimedia: 212 Medea / Q147672
# 2122 Pyatiletka

2122 Pyatiletka asteroide gerrikoan aurkitutako 2122. asteroidearen izena da. 1971ko abenduak 14an aurkitu zuen Tamara Smirnovak Nauchnyjetik. Bere behin-behineko izendapen zientifikoa 1971 XB zen. Bere izena SESBeko ekonomia nazionalarentzako bost urteko planengatik jasotzen du.

## Kanpo estekak

* Datuak: Q845563
# 2123 Vltava

2123 Vltava asteroide gerrikoan aurkitutako 2123. asteroidearen izena da. 1973ko irailak 22an aurkitu zuen Nikolai Txernikhek Nauchnyjetik. Bere behin-behineko izendapen zientifikoa 1973 SL2 zen. Bere izena Moldava ibaiagatik jasotzen du.

## Kanpo estekak

* Datuak: Q842319
# 213

    Artikulu hau 213. urteari buruzkoa da, zenbakiari buruzkoaren bila bazabiltza, ikus Berrehun eta hamahiru.

## Kanpo estekak

* Datuak: Q32955
* Multimedia: 213 / Q32955
# 2126 Gerasimovich

2126 Gerasimovich asteroide gerrikoan aurkitutako 2126. asteroidearen izena da. 1970eko abuztuak 30ean aurkitu zuen Tamara Smirnovak Nauchnyjetik. Bere behin-behineko izendapen zientifikoa 1970 QZ zen. Bere izena Boris Gerasimovitx errusiar astronomoagatik jasotzen du.

## Kanpo estekak

* Datuak: Q844950
* Multimedia: 2126 Gerasimovich / Q844950
# 2128 Wetherill

2128 Wetherill asteroide gerrikoan aurkitutako 2128. asteroidearen izena da. 1973ko irailak 26an aurkitu zuen Eleanor Francis Helinek Palomar Behatokitik. Bere behin-behineko izendapen zientifikoa 1973 SB zen. Bere izena George Wetherillgatik jasotzen du.

## Kanpo estekak

* Datuak: Q340014
# 2124 Nissen

2124 Nissen asteroide gerrikoan aurkitutako 2124. asteroidearen izena da. 1974ko ekainak 20an aurkitu zuen Felix Aguilar Behatokiak. Bere behin-behineko izendapen zientifikoa 1974 MK zen. Bere izena Felix Aguilar Behatokiko lehen zuzendaria izan zen Juan Jose Nissengatik jasotzen du.

## Kanpo estekak

* Datuak: Q844923
# Adolfo Osta

Adolfo Osta Pérez (Iruñea, 1966ko urtarrilaren 28a) nafar kantautorea da, folk musika egiten duena.

## Diskografia

* Lonja, paraula d'amar (De la joglaresca tradicional) (Tecnosaga, 1992)
* Pase el agoa (Tecnosaga, 1993)
* Amor, ei (Tecnosaga, 1997)
* Te mandaré mi corazón caliente (Ventilador Music, 1999)
* Alba que no tiene tarde (Ventilador Music, 2000)
* Avedivare (Ventilador Music, 2002)
* Perque vull i altres cançons (Ventilador Music, 2005)
* Maravia - Cançons de mariners, pelegrins i mercaders (Ventilador Music, 2008)
* La vida, anar tirant (Ventilador Music, 2013)
* Datuak: Q2824731
# Adolfo Pérez Marañón

Adolfo Pérez Marañón (Erriberri, 1935eko martxoaren 31), Marañón izengoitiz ezaguna, nafar futbolari ohia da, erdilari moduan aritzen zena.

## Ibilbidea

| Kluba | Urtea |
| Osasuna | 1956-1959 |
| Real Oviedo | 1960-1962 |
| Unión Popular de Langreo | 1962-1963 |
| Levante Unión Deportiva | 1964-1965 |

## Kanpo estekak

* Datuak: Q5658125
# Adolfo Ruiz Cortines

Adolfo Tomás Ruiz Cortines​ (Veracruz, 1889ko abenduaren 30a – ibídem, 1973ko abenduaren 3a), Mexikoko kontularia, militante iraultzailea eta PRI alderdiko politikaria izan zen, Mexikoko Estatu Batuetako presidentea 1952tik 1958ra. XIX. mendean jaiotako Mexikoko presidenteen artean azkena izan zen.

## Kanpo estekak

* Datuak: Q327920
* Multimedia: Adolfo Ruiz Cortines / Q327920
# Adolfo Sáenz-Alonso

Adolfo Sáenz-Alonso (Portugalete, Bizkaia, 1875eko irailaren 11a – Donostia, Gipuzkoa, 1964) Real Sociedad futbol klubeko lehenengo presidentea izan zen. Oñatiko Unibertsitateko Hizkuntza Klasikoetako katedraduna, 1901ean Unibertsitatea itxi zutenean notario bilakatzeko prestatu zen, eta 1903an Donostiako lanpostua lortu zuen. Real Sociedad sortu zutenetako bat izan zen, Club Ciclista San Sebastián izenarekin.
Sáenz-Alonsoren hiru urteko agintaldian, Errealak bere lehen Errege Kopa eskuratu zuen, 1909. urtean. Haren ondorengoa Enrique Pardiñas izan zen, 1912. urtetik aurrera.

## Kanpo estekak

* Errealeko presidenteen zerrenda, Errealaren webgune ofizialean.
* Datuak: Q5485783